
AKTUALI REDAKCIJA NUO 2025-06-03
2025 m. .................................. d. 
Nemokamo maitinimo organizavimo Kauno miesto savivaldybei nuosavybės teise priklausančiose ir iš jos nuomojamose patalpose, esančiose Partizanų g. 5, Kaune, Kauno mieste gyvenantiems asmenims, neišgalintiems maitintis savo namuose, paslaugų pirkimo sutarties Nr. .........................
1 priedas

NEMOKAMO MAITINIMO ORGANIZAVIMO KAUNO MIESTO SAVIVALDYBEI NUOSAVYBĖS TEISE PRIKLAUSANČIOSE IR IŠ JOS NUOMOJAMOSE PATALPOSE, ESANČIOSE PARTIZANŲ G. 5, KAUNE, KAUNO MIESTE GYVENANTIEMS ASMENIMS, NEIŠGALINTIEMS MAITINTIS SAVO NAMUOSE, PASLAUGŲ PIRKIMO TECHNINĖ SPECIFIKACIJA

1. Pirkimo objektas – Nemokamo maitinimo organizavimo Kauno miesto savivaldybei nuosavybės teise priklausančiose ir iš jos nuomojamose patalpose, esančiose Partizanų g. 5, Kaune, Kauno mieste gyvenantiems asmenims, neišgalintiems maitintis savo namuose (toliau – Paslaugos gavėjas), paslaugų pirkimas. 
Pirkėjas – Kauno miesto savivaldybės administracija, kuris Paslaugų pirkimo-pardavimo sutarties Specialiosiose sąlygose 1.1 papunktyje yra įvardytas kaip Pirkėjas, įsigyjantis Specialiosiose sąlygose ir Sutarties prieduose nurodytas Paslaugas.
2. Bendra informacija apie patalpas:
2.1. Paslaugų tiekėjui bus išnuomotos Kauno miesto savivaldybei nuosavybės teise priklausančios patalpos, esančios Partizanų g. 5, Kaune – 258,53 kv. m bendrojo ploto negyvenamosios patalpos (patalpų pažymėjimas plane nuo 1-44 iki 1-54, 1-73, unikalusis Nr. 4400-1806-9246:9844; pastato, kuriame yra patalpos, pažymėjimas plane 1A5p, unikalusis Nr. 1996-9017-3012) ir 56,88 kv. m bendrojo ploto negyvenamosios patalpos (patalpų pažymėjimas plane nuo R-33 iki R-38, unikalusis Nr. 4400-1803-4216:9682; pastato, kuriame yra patalpos, pažymėjimas plane 1A5p, unikalusis Nr. 1996-9017-3012) (toliau – Valgykla), ir kitas ilgalaikis materialusis turtas: šaldytuvas 1 vnt. (inventoriaus numeris Nr. 303712, šaldiklis 1 vnt. (inventoriaus numeris Nr. 303713), indų plovimo mašina 1 vnt. (inventoriaus numeris Nr. 303714), kurios būtinos nemokamo maitinimo organizavimo paslaugoms teikti, Kauno mieste gyvenantiems asmenims, neišgalintiems maitintis savo namuose. 
2.2. Tiekėjas Valgyklą valdo (prižiūri, remontuoja, moka nuompinigius) vadovaudamasis su Kauno miesto savivaldybe sudarytos nuomos sutarties sąlygomis, patvirtintomis Kauno miesto savivaldybės turto nuomos tvarkos aprašu ir Kauno miesto savivaldybės turto nuomos konkursų organizavimo ir vykdymo taisyklėmis, patvirtintomis Kauno miesto savivaldybės tarybos 2022 m. liepos 19 d. sprendimu Nr. T-383 „Dėl Kauno miesto savivaldybės turto nuomos tvarkos aprašo ir Kauno miesto savivaldybės turto nuomos konkursų organizavimo ir vykdymo taisyklių patvirtinimo“.
2.3. Savivaldybės turto nuomos sutartis dėl Valgyklos turi būti pasirašyta per 14 dienų nuo Sutarties pasirašymo dienos. Jei Valgyklos turto nuomos sutartis negali būti pasirašyta per nustatytą terminą dėl ne nuo Pirkėjo priklausančių aplinkybių, patalpų nuomos sutarties pasirašymo terminas gali būti pratęstas, kol išnyks šios aplinkybės. 
2.4. Tiekėjas nemokamo maitinimo paslaugas pradeda teikti nuo Kauno miesto savivaldybės turto nuomos sutarties pasirašymo dienos dėl Valgyklos.
2.5. Tiekėjas kas mėnesį teisės aktų nustatyta tvarka privalės sumokėti nustatytą Valgyklos nuomos kainą Pirkėjui pagal Kauno miesto savivaldybės turto nuomos sutartį už 315,41 kv. m.
3. Paslaugos apibūdinimas:
3.1. Nemokamo maitinimo organizavimo Pirkėjo Valgykloje paslauga – nemokamo maitinimo karštu maistu tiekimas Paslaugos gavėjui 1 kartą per dieną: turi būti skiriama 1 porcija, kurią sudaro: sriuba (porcijoje iš viso 500 g +/- 50 g) (sriubos sudėtis: kruopos – ne mažiau 30 g, daržovės – ne mažiau 100 g, mėsa – ne mažiau 10 g), antras karštas patiekalas (porcijoje iš viso 200 g +/- 30 g), kurį sudaro košė (košės sudėtis: kruopos – ne mažiau 40 g, daržovės – ne mažiau 20 g, mėsa arba žuvis – ne mažiau 10 g, aliejus – ne mažiau 15 g), arba miltiniai mieliniai blynai (miltai – ne mažiau 50 g, pienas – ne mažiau 60 g, aliejus – ne mažiau 50 g, cukrus – ne mažiau 10 g, kiaušiniai – ne mažiau 20 g,) arba daržovių troškinys (daržovės – ne mažiau 100 g, mėsa – ne mažiau 50 g), duona arba batonas (ne mažiau – 10 g). 
3.2. Sudarant meniu, daržovės ir produktai, kurių naudojama daugiausiai teikiant paslaugas, kai įmanoma, turi būti parenkami atsižvelgiant į sezoną.
3.3. Į vienos porcijos įkainį turi būti įskaičiuotos maisto produktų pristatymo, maisto pagaminimo, Valgyklos priežiūros, Valgyklos nuomos ir kitos būtinos su maitinimo paslaugų teikimu susijusios išlaidos.
3.4. Preliminarus Paslaugos gavėjų skaičius – nuo 50 iki 80 per darbo dieną.
3.5. Tiekėjas turi teikti maitinimo paslaugą Valgykloje darbo dienomis ne trumpiau kaip 4 val. (iš jų – 2 valandos skiriamos maisto dalinimui) ir ne mažiau kaip vieną pasirinktą šventinę dieną per metus.
3.6. Preliminarus paslaugų porcijų kiekis (vnt.) per 9 mėnesius –32652 vnt.
3.7. Tiekėjas turi turėti galiojantį Maisto tvarkymo subjekto patvirtinimo pažymėjimą. Tiekėjas turi užtikrinti, kad maisto tvarkymo procesas atitiktų Lietuvos higienos normos HN 15:2021 „Maisto higiena“ reikalavimus, patvirtintus 2005 m. rugsėjo 1 d. Sveikatos apsaugos ministro įsakymu Nr. V-675 „Dėl Lietuvos higienos normos HN 15:2021 „Maisto higiena“ patvirtinimo“.
3.8. Tiekėjas turi turėti reikiamą techninį pajėgumą, pirkimo sutarties vykdymo metu taikyti šias konkrečias aplinkos apsaugos priemones:
3.8.1. maistas turi būti pateikiamas naudojant daugkartinio naudojimo stalo įrankius, stiklinius ir kitokius indus arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis;
3.8.2. turi būti laikomasi atliekų prevencijos ir tvarkymo prioritetų eiliškumo (prevencija, paruošimas naudoti pakartotinai, perdirbimas, kitoks naudojimas, šalinimas);
3.8.3. turi būti vykdomas viešojo maitinimo darbuotojų apmokymas (tema: atliekų tvarkymas ir rinkimas; atliekų mažinimas; vandens ir energijos taupymo praktika; cheminių produktų naudojimas);
3.8.4. maisto atliekų prevencija;
3.8.5. valymo priemonių tinkamas dozavimas;
3.8.6. paslaugos turi būti teikiamos taip, kad maistas būtų pagaminamas kiek įmanoma mažiau kenkiant aplinkai, taikant šiose srityse aplinkosaugos procedūras:
[bookmark: part_ea958fb5363d40adba041aa010c1404b][bookmark: part_e65c3b245f374bd69373ea5be89ad218]3.8.6.1. maisto produktų atranka, apdorojimas ir laikymas;
[bookmark: part_c5d5e75cd61f41eaa3243d1137a5711e]3.8.6.2. atliekų mažinimas.
4. Pirkėjas bet kuriuo Sutarties galiojimo metu bent 1 kartą patikrins, ar Tiekėjas laikosi 3.8 punkte išvardintų aplinkos apsaugos priemonių ir gauti tai patvirtinančius dokumentus. Nustačius, kad nesilaikoma 3.8 punkte išvardintų priemonių, Tiekėjas už kiekvieną pažeidimą moka Pirkėjui Sutarties specialiųjų sąlygų 9.5  punkte nustatyto dydžio baudą.
[bookmark: part_23d88756a61c4183a89fd3ea18189f41]5. Tiekėjas turi informuoti apie paslaugų teikimo tvarką ir sąlygas Valgyklos patalpose ir interneto svetainėje.
6. Paslaugų gavėjams, esant poreikiui (pvz., karantino metu, neįgaliems asmenims ir pan.), lygiagrečiai turi būti užtikrinamas karšto maisto pristatymas į namus, ne daugiau kaip 20-iai asmenų per mėnesį, taikant Pasiūlyme (Sutarties 2 priedas) nurodytą paslaugų įkainį. 
PRIDEDAMA. Techninės specifikacijos 1 priedas (Savivaldybės turto nuomos sutarties projektas), 1 egz.
__________________________

